text: Politikerne gør sig lækre
  24 januar 2011 kl. 10.31
  Med udsigt til et folketingsvalg, er politikerne begyndt at gøre sig lækre for førstegangsvælgerne.
  Mandag gik det løs på to skoler i Kolding.
  På Munkensdam Gymnasium debatterede 600 elever med Ellen Trane Nørby (V), Carina Christensen (K), Julie Rademacher (S) og Jesper Petersen (SF).
  Eleverne har brugt den seneste uge til at forberede skarpe spørgsmål til politikerne om blandt andet landets økonomiske tilstand.
  Debatten fortsatte på handelsskolen IBC Kolding med 200 elever fra de yngste klasser, der har haft samfundsfag med fokus på de politiske partier. Her sluttede Jørn Dohrmann (DF) sig til debatpanelet.
   
  Begge debatter sluttede med prøvevalg.
  